Diari Oficial de la Generalitat Valenciana


Sumari del DOGV 4253, del 21-05-2002 (2002/5012)

Notificació al senyor Alberto Barrio Blázquez, en nom i representació de la mercantil Enrialber, SL, amb nom comercial Dolçaina. Expedient número CV-m360-V.
------------------------------------------------------------------------------------------------------------------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5012


Organisme emissor
:   Agència Valenciana del Turisme

Tipus de document
:   Anunci

Notificació al senyor Alberto Barrio Blázquez, en nom i representació de la mercantil Enrialber, SL, amb nom comercial Dolçaina. Expedient número CV-m360-V. [2002/Q5012]
  
Per no haver sigut possible notificar de forma personal i directa a l'interessat la resolució del president executiu de l'Agència Valenciana del Turisme, de data 21 de gener del 2002, que desestimava el recurs d'alçada interposat pel senyor Alberto Barrio Blázquez, en nom i representació de la mercantil Enrialber, SL, dictada en l'expedient sancionador CV-m360-V incoat a la mercantil Enrialber, SL, amb nom comercial Dolçaina, situada al carrer de la Reina Na Maria, número 4, de València, es procedeix a la seua publicació en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 de maig de 2002.- El president executiu: Roc Gregori i Aznar.
  
Amb data 21 de gener de 2002, el president executiu de l'Agència Valenciana del Turisme, ha dictat la resolució següent:
  
«Resolució del president executiu de l'Agència Valenciana del Turisme per la qual es desestima el recurs d'alçada interposat pel senyor Alberto Barrio Blázquez, en nom i representació de la mercantil Enrialber, SL, amb nom comercial Dolçaina, situada al carrer de la Reina Na Maria, número 4, de València.
  
Vist el recurs d'alçada interposat pel senyor Alberto Barrio Blázquez, en nom i representació de la mercantil Enrialber, SL, contra la resolució del director d'Àrea de Producte de l'Agència Valenciana del Turisme de data 14 d'agost del 2001.
  
Fets
  
1. El director de l'Àrea de Producte de l'Agència Valenciana del Turisme, en la Resolució de data 14 d'agost del 2001, va revocar el títol-llicència d'agències de viatges a l'entitat Enrialber, SL, amb nom comercial Dolçaina, amb domicili social a València, carrer de la Reina Na Maria, número 4, i com a codi d'identificació: CV-m360-V, en no mantenir en permanent vigència la fiança per a respondre del compliment de les obligacions, derivades de la prestació de serveis enfront dels contractants d'aquests, les circumstàncies de la qual consten en la citada resolució i es donen per reproduïdes.
  
2. Contra la dita resolució, el senyor Alberto Barrio Blázquez, en nom i representació de la mercantil Enrialber, SL, va interposar un recurs d'alçada en què manifestava, en base a la següent i única al·legació:
  
- Que la societat a què representa ha posat tots els mitjans al seu abast per a restablir la fiança a què es refereix l'article 14 del Decret 20/1997, mantenint aquesta en vigor amb el seu pagament corresponent.
  
- Que s'han donat instruccions a la corredoria d'assegurances TAEDS, la qual ha confirmat que s'està procedint a la tramitació d'aquesta, a fi de poder restablir la normalitat de totes les obligacions que ha de contraure la nostra agència, amb el que disposa el decret que regula la normativa d'agències de viatges.
  
Fonaments jurídics
  
1. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, quan disposa:
  
«La revocació del títol-llicència d'agències de viatges i de les autoritzacions d'obertura d'establiments es farà mitjançant resolució motivada de l'Agència Valenciana del Turisme, amb la tramitació prèvia del corresponent expedient».
  
2. L'article 11 del Decret 20/1997, anteriorment citat que contempla les causes de revocació, quan estableix:
  
«Podran ser causes de la revocació a què es refereix l'article anterior:
  
a) Totes les previstes en l'ordenament jurídic per a l'extinció, si és procedent, de societats mercantils.
  
b) La no reposició de la garantia en la quantia i terminis previstos en l'article 14.
  
c) El no manteniment de la vigència de la pòlissa de l'assegurança prevista en l'article 4.a.
  
d) La no activitat comprovada de l'agència o d'un establiment durant sis mesos continuats sense causa justificada.
  
3. L'article 14 del Decret 20/1997, d'11 de febrer, que regula les fiances de les agències de viatges, en establir com a obligació d'aquestes constituir i mantenir en permanent vigència una fiança per a respondre del compliment de les obligacions derivades de la prestació dels seus serveis enfront dels contractants d'aquests i, especialment del reembossament dels fons depositats i el rescabalament per les despeses de repatriació en els supòsits d'insolvència o fallida.
  
Durant la tramitació del present expedient ha quedat acreditat que l'agència de viatges Enrialber, SL, va deixar sense efecte l'aval que tenia subscrit amb l'entitat Seguros Catalana Occidente (anteriorment Multinacional Aseguradora, SA), sense presentar davant de l'administració turística la carta de pagament justificativa del depòsit d'un nou aval o del document justificatiu del pagament de la prima corresponent a l'any 2001, la qual cosa va donar lloc a què incorreguera en un dels supòsits de revocació del títol-llicència que preveu l'article 11 del Decret 20/1997.
  
Atés que la recurrent Viajes Enrialber, SL, no ha procedit a esmenar tal irregularitat en no fer efectiu el pagament del rebut de l'anualitat 2001 de la pòlissa d'aval a Seguros Catalana Occidente, procedeix desestimar les al·legacions efectuades per la recurrent i confirmar la revocació del títol-llicència per a actuar com a agència de viatges.
  
En aquest sentit cal assenyalar que en data 29 d'octubre del 2001 es va rebre un escrit de Seguros Catalana Occidente comunicant la seua voluntat de procedir a l'anul·lació de la pòlissa d'aval d'Enrialber, SL, ja que el pagament d'aquesta havia sigut anul·lat i tornat, i que per tant mantenien l'anul·lació de la pòlissa d'aval de data 21 de març del 2001.
  
Resolució
  
En virtut del que disposa el Decret 45/1996 (DOGV de 28 de març de 1996), resolc:
  
Desestimar el recurs d'alçada interposat pel senyor Alberto Barrio Blázquez, en nom i representació de la mercantil Enrialber, SL, contra la Resolució del director de l'Àrea de Producte, de 14 d'agost de 2001, confirmant aquesta en tots els seus extrems.
  
Contra la present resolució, que posa fi a la via administrativa, podrà interposar-se recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la recepció d'aquesta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.